জানা যায়, প্রাথমিক বিদ্যালয়ের সহকারী শিক্ষকের প্রায় ১২ হাজার পদের বিপরীতে আবেদন করেছেন ২৪ লাখ ১ হাজার ৫৯৭ জন প্রার্থী। প্রতি প্রার্থীর কাছ থেকে আবেদন ফি বাবদ ১৬৮ টাকা নেয়া হয়। এই হিসেবে নিয়োগকারী প্রতিষ্ঠানের আয় হয় ৪০ কোটি ৩৪ লাখ ৬৮ হাজার ২৯৬ টাকা। আর মাধ্যমিক সরকারী শিক্ষকের এক হাজার ৩৭৮ পদের বিপরীতে আবেদন করেছেন ২ লাখ ৪৮ হাজার ৩২২ জন প্রার্থী। প্রতি প্রার্থীর কাছ থেকে ফি বাবদ নেয়া হয়েছে ৫০০ টাকা। এতে সরকারের আয় হয়েছে ১২ কোটি ৪১ লাখ ৬১ হাজার কোটি টাকা। এছাড়াও স্বাস্থ্য মন্ত্রণালয়, সমাজসেবা অধিদপ্তরসহ বেশ কয়েকটি সংস্থার নিয়োগের আবেদন অতিসম্প্রতি শেষ হয়েছে। চাকরির আবেদন করতে যে টাকা লাগে তা অধিকাংশ চাকরিপ্রত্যাশীদের কাছে বোঝা। তাই আবেদন ফি কমানোর দাবি জানিয়েছেন তারা।